આંદોલનકારીઓએ કૈથલના સાંસદ રાજકુમાર સૈનીના ઘરે પણ હુમલો કર્યો હતો. સંસદસભ્ય કોઈ પણ રીતે પોતાનો જીવ બચાવીને ભાગવામાં સફળ રહ્યા હતા. આંદોલનને લઈને અસંંખ્ય ટ્રેનો પ્રભાવિત થઈ હતી. શતાબ્દી એક્સપ્રેસ સહિત અનેક ટ્રેનો રદ કરી દેવામાં આવી હતી. દિલ્હી-અંબાલા અને દિલ્હી-ભટિંડા રૂટ ખરાબ રીતે પ્રભાવિત થયો હતો. રસ્તાઓ બંધ કરી દેવામાં આવ્યા હોવાથી દૂધ, પેટ્રોલ અને ડીઝલની ભારે તંગી વર્તાઇ હતી. આંદોલનના કારણે વાહનવ્યવહાર ઠપ થઇ ગયો હતો. ૧૫૦૦થી વધુ બસોનાં પૈડાં થંભી ગયાંં હતાં. રોહતકના ડીસી ડી. કે. બહેરાએ આદેશ કરીને લોકોને અપીલ કરી હતી કે તેઓ ૩૦ મિનિટની અંદર પોતાના ઘરમાં ચાલ્યા જાય અને ઘરની બહાર ન નીકળે એટલી હદે સ્થિતિ સ્ફોટક બની હતી.